Rhodespark-aanval: Man in hofArgieffoto Twee mans is vermoor en ŉ vrou is verkrag in die voorval. Die saak teen Thabo Nkala (24) is tot 9 November uitgestel vir verdere ondersoek. Nkala was tydens sy verskyning in ŉ rooi sweetpaktop en rooi broek geklee. Hy word van moord, poging tot moord en verkragting aangekla. Die polisie soek intussen na die ander 11 verdagtes wat glo by die aanval betrokke was. Die grusame aanval het wyd opslae gemaak met talle Kensington-inwoners wat dringende aksie van die polisie geëis het. Die vier mense is net voor 19:00 deur 12 mans oorval toe hulle in die park gestap het. Die twee mans is deur die aanvallers vasgebind en in die dam gegooi. Polisieduikers het later hul liggame uit die water gehaal. Een vrou is deur ŉ aanvaller verkrag, terwyl die ander vrou daarin kon slaag om te vlug. Klik hier vir alle vorige berigte oor die voorval op Maroela Media.